Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Nelipäiväisen humanitaarisen tauon jälkeen -
tauonjatkoponnistelut eivät ole konkretisoituneet.
Saksan presidentti Frank-Walter Steinmeier -
vahvisti Saksan yksiselitteisen kannan, että Israelilla on itsepuolustusoikeus -
Hamasia ja sen terroristikumppaneita vastaan.
Israelin puolustusministeri ylisti IDF:ää -
Hizbollahin taistelijoiden pakottamisesta vetäytymään rajalta.
Hauras tulitauko pysyy voimassa.
Tänään on sovitun tulitauon neljäs ja viimeinen päivä.
Siihen kuului sopimus panttivankien vapautuksista -
vastineeksi 150 terrorismista tuomitun palestiinalaisen vapauttamisesta, -
humanitaarisesta avusta, jota on viety Etelä-Gazaan, -
sekä muista Israelin myönnytyksistä.
Israelin pääministeri Benjamin Netanjahu kävi Gazan kaupungissa -
ja tapasi taistelukentän IDF-joukkoja.
Olemme Gazan kaistalla sankarisotilaidemme kanssa.
Pyrimme kaikin voimin saamaan kaikki panttivangit kotiin, -
ja lopulta saammekin. Meillä on kolme tavoitetta sodassa: -
eliminoida Hamas, vapauttaa panttivangit -
ja varmistaa, ettei Gaza enää voi uhata Israelia.
Tulin sanomaan ystävilleni, sotilaille tämän -
ja toistan sen teille, kansalaiset: me jatkamme voittoon asti.
Mikään ei pysäytä meitä, ja olemme varmoja, että meillä on voima, valta, -
tahto ja päättäväisyys kaikkien sotatavoitteiden saavuttamiseen.
Sen me myös teemme.
Neljän päivän kuluessa vapautettiin 12―13 israelilaista panttivankia -
ja yli parikymmentä ulkomaan kansalaista, -
jotka Hamas ja sen terroristikumppanit sieppasivat 7.10.
Heille tehtiin alustava lääkärintarkastus.
Voin ilokseni kertoa, että vaikka vankeuden päivät -
ovat jättäneet heihin jälkensä, kukaan ei tarvitse välitöntä lääkärinhoitoa.
He jäävät sairaalaan niin pitkäksi aikaa kuin tarvitsee.
Hoidamme heitä, olemme seurana, halaamme ja tuemme heitä -
niin fyysisesti kuin henkisesti.
Tämä lastensairaala on paikka, -
jossa koetaan päivittäin huolestuttavia, herkkiä ja tärkeitä hetkiä.
Mutta itse kokemani ja koko henkilökunnan tänään kokema -
tunteiden voimakkuus ja antaumus -
on ollut koko elämäni ja urani tärkeimpiä ja tunnepitoisimpia hetkiä.
Tänään kokemastamme onnesta ja optimismin pilkahduksesta huolimatta -
toivomme koko kansan rinnalla muiden pankkivankien pikaista paluuta kotiin: -
lasten, vanhusten, naisten ja miesten.
Olemme joka hetki valmiina täällä ja toivomme voivamme hoitaa heitäkin.
Eilen vapautettujen joukossa oli myös nelivuotias Avigail, -
jonka vanhemmat murhattiin julmasti hänen nähtensä -
ennen kuin Hamas sieppasi hänet Gazaan.
Palautimme taas yhden panttivanki- ryhmän tänä iltana: naisia ja lapsia.
Olemme koko kansana liikuttuneet sydänjuuria myöten, -
kun olemme nähneet perheiden yhdistyvän.
Se tuntuu sielussa saakka.
Puhuin juuri tunteikkaasti presidentti Bidenin kanssa pienestä Avigailista.
Mikä ilo onkaan nähdä hänet luonamme, -
mutta mikä suru, ettei hänellä ole enää vanhempia.
Hänellä on kuitenkin kokonainen kansa, -
joka huolehtii kaikista hänen tarpeistaan.
Netanjahu totesi, -
että panttivankien vapautuksen mahdollistaneessa sopimuksessa -
myönnettiin mahdollisuus jatkaa humanitaarista taukoa, -
jos israelilaisia panttivankeja vapautetaan lisää.
Linjaus mahdollistaa kymmenen lisä- panttivangin vapautuksen päivittäin.
Se olisi tervetullutta. Sanoin presidentti Bidenille myös, -
että sen jälkeen jatkamme tavoitteiden toteuttamista: -
eliminoimme Hamasin, varmistamme, ettei Gaza enää palaa entiselleen, -
ja vapautamme kaikki panttivangit.
Tavattuani Gazassa urheat sankarisotilaamme, -
reserviläiset ja ammattisotilaat, joiden silmissä on palo, -
vakuutuin siitä, että onnistumme tehtävässämme.
Meillä ei ole muita vaihtoehtoja.
USA:n presidentti Joe Biden kiitteli -
Israelin ja USA:n kaksoiskansalaisen, nelivuotiaan Avigailin vapautusta.
Hän vannoi, ettei lopeta USA:n painostuskampanjaa -
ennen kuin kaikki amerikkalaiset panttivangit on vapautettu.
Kaksi päivää sitten amerikkalainen pikkutyttö Avigail täytti neljä vuotta.
Hän vietti syntymäpäivänsä -
ja ainakin 50 edeltävää päivää Hamasin panttivankina.
Nyt hän on vapaa. Minä ja Jill sekä monet muut amerikkalaiset -
rukoilemme sen puolesta, että hän olisi kunnossa.
Hän on vapaa ja on nyt Israelissa.
Avigail on nyt kiedottu rakkauteen ja huolenpitoon, -
hänen tarvitsemiinsa tukipalveluihin. Hän on kokenut kauhean trauman.
Se on meidän tavoitteemme, että taukoa jatketaan huomisen jälkeenkin -
jotta panttivankeja saadaan vapaaksi ja humanitaarista apua Gazaan.
USA on yhteistyössä Qatarin, Egyptin, Jordanian, -
EU:n ja palestiinalaishallinnon kanssa yrittänyt jatkaa tulitaukoa.
Välimeren unionin foorumilla Barcelonassa puhunut -
EU:n ulkoasiainedustaja Josep Borrell, -
jonka palestiinalaismyönteiset näkemykset tunnetaan, -
ilmaisi mielipiteensä tarpeesta jatkaa ns. humanitaarista taukoa, -
joka voisi johtaa kansainvälisesti tavoiteltuun kahden valtion ratkaisuun.
Meillä on sopimus nelipäiväisestä tulitauosta -
ja siviilipanttivankien vapautuksesta, mikä on tärkeä ensiaskel.
Arvostamme Qatarin, Egyptin ja muiden roolia asiassa, -
mutta lisätoimia tarvitaan -
Gazan ahdingon lievittämiseksi ja kriisistä pois pääsemiseksi.
Gazan, Länsirannan ja Itä-Jerusalemin palestiinalaisvaltio -
on paras ja ainoa pitkän ajan tae Israelin turvallisuudelle.
Israel ei saa rauhaa ja turvallisuutta ilman palestiinalaisvaltiota.
Ulkoasiainedustaja Borrell piti valitettavana sitä, -
että Israel jäi pois EU:n johtamalta foorumilta.
Pidän Israelin poissaoloa tästä kokouksesta valitettavana.
Israelilla on paikkansa Välimeren unionissa ja toivon vilpittömästi, -
että Israel on tulevaisuudessa taas paikalla kokouksissa.
Israelissa Saksan presidentti Frank-Walter Steinmeier -
tapasi Israelin presidentin Isaac Herzogin.
Steinmeier toisti Saksan tukevan horjumatta Israelin valtiota.
Israelilla on oikeus puolustaa itseään ja turvata olemassaolonsa.
Terroristijärjestö Hamas ei saa julistamaansa tavoitetta...
Emme saa unohtaa sitä.
Se ei saa koskaan saavuttaa julistamaansa tavoitetta -
eli Israelin tuhoamista.
Steinmeier jatkoi kertomalla Saksan olevan vakuuttunut siitä, -
että paras tapa ratkaista Israelin ja palestiinalaisten konflikti -
olisi solmia viimeinkin rauha, jossa kahden valtion ratkaisu toteutetaan.
Pohjois-Israelissa puolustusministeri Joav Gallant korosti, -
että IDF ja kaikki sen joukot ovat saaneet ohjeen -
valmistautua jatkamaan taistelua Hamasin piinaamassa Gazassa.
Joukkojen saavutukset ovat se syy, -
joka sai aikaan sopimuksen ja joidenkin panttivankien vapautuksen.
Jokainen Israeliin palautettu panttivanki on meille tärkeä.
Pyrimme kaikin voimin vapauttamaan kaikki panttivangit pikimmiten.
Olemme sitoutuneet siihen. Olen itse sitoutunut.
Samaan aikaan joukot valmistautuvat.
Viikonlopun aikana ja tänään olen ohjeistanut IDF:ää -
valmistautumaan taistelujen intensiiviseen jatkamiseen.
IDF ja esikuntapäällikkö tekevät erinomaista työtä.
He valmistautuvat, ja me jatkamme taistelua, iskemme Hamasiin, -
heti kun panttivankien vapautukseen tarkoitettu väliaikainen tauko on ohi.
Valmistaudumme jo tulevaan ja tiedämme, -
miten jatkaa toimia, kunnes Hamas on tuhottu -
ja kaikki panttivanit on palautettu.
Gallant piti tilannekatsauksen Syyrian ja Libanonin vastaisella rintamalla -
ja totesi myös, että IDF on onnistunut muuttamaan kentän tilannetta niin, -
että israelilaisasukkaat voisivat kenties palata rajaseudulle.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos tuotantomme on siunannut sinua ja haluat tukea -
lahjoitusten varassa toimivan TV7:n tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen